OpenLLM-France/wikimedia huggingface dataset:
# Fatma Al-Nabhani

Fatma Al-Nabhani (àrab: فاطمة النبهاني, Fāṭima an-Nabhānī) (Masqat, 20 de maig de 1991) és una tennista d'Oman, la única dona tennista internacional de tota la regió del Golf Pèrsic. És coneguda per jugar sempre amb leggings sota la minifaldilla.

## Carrera esportiva

El lloc més alt al que ha arribat a la classificació mundial femenina de la WTA és el 362 del món, i hi va arribar el 4 d'octubre de 2010. En la categoria de dobles, va assolir el lloc 238 el 28 d'abril de 2014. Ha obtingut 4 victòries individuals i 5 per parelles en el Circuit Femení ITF. El seu debut al circuit de l'Associació de tennis femení (WTA) fou en el Campionat de Tennis de Dubai 2009, jugant amb la portuguesa Magali de Lattre, i van perdre contra la parella formada per taiwanesa Chan Yung-jan i la xinesa Sun Tiantian a la primera ronda. És la campiona actual del Hammamet Open de la ITF. Forma part de l'equip d'Oman a la Copa Federació de tennis, on té un registre de 13–7.

### Jocs Panaràbics

En els Jocs Panaràbics de 2011, celebrats a Doha (Qatar), Al-Nabhani guanyà la medalla d'or en singles i la de bronze en dobles i també per equips.

## Activisme

L'empresa d'articles esportius Nike, Inc. ha produït un documental, dirigit per la britànica Poppy De Villeneuve, sobre la seva vida com a dona musulmana en un esport com el tennis, i vivint en una regió tan conservadora socialment com el Golf Pèrsic, destinat a encoratjar altres noies àrabs i musulmanes a fer esport.

## Referències

* ↑ Pàgina oficial de la WTA
* ↑ Fatma Al Nabhani: Oman's top female tennis player, Al Jazeera (anglès)
* ↑ Q&A with Omani tennis player Fatma Al Nabhani, Sport 360 (anglès)
* ↑ Oman tennis: Fatma Al Nabhani crowned champion in Tunisia, Times of Oman (anglès)
* ↑ Fatma AL NABHANI Arxivat 2016-03-04 a Wayback Machine., Copa Federació (anglès)
* ↑ Pan Arab Games final: Fatma Al Nabhani (Oman) def. Nour Abbes (Tunisia) 6-4 6-4, Tennisforum.net (anglès)
* ↑ Tennis Pro Fatma Al-Nabhani Tells Her Story in Beautiful New Nike Short (anglès)
* ↑ Fatma al-Nabhani calls for all arab women to shine in sports, Vice (anglès)

## Enllaços externs

* Documental ‘Fatma Al-Nabhani: Tennis Player’ produït per Nike, Inc..
# Fatimih Dávila

Fatimih Dávila (castellà: Fatimih Dávila Sosa) (Punta del Este, 1 de febrer de 1988 - Ciutat de Mèxic, 2 de maig de 2019) va ser una model i reina de bellesa uruguaiana, guanyadora del certamen Miss Univers Uruguai 2006. Va representar al seu país en el certamen Miss Univers celebrat a Los Angeles (Califòrnia, Estats Units d'Amèrica) el 23 de juliol del 2006.

## Biografia
### Carrera de model

També va representar al seu país en els concursos de bellesa Reina Sud-americana 2006 (on es va situar en el Top 6), Miss Model del Món 2006 (semifinalista), Miss Continent Americà 2006 (primera finalista) i Miss Món a Johannesburg (Sud-àfrica) el 13 de desembre de 2008.

### Carrera de televisió

Va tenir papers secundaris en les telenovel·les El triunfo del amor en TV Universal i Soy tu dueña en Televisa.

### Vida personal

De 2006 a 2011 va viure a la comuna de Las Condes (Santiago de Xile, Xile), i més tard a Ciutat de Mèxic (Mèxic).

### La seva mort

El 2 de maig de 2019 va ser trobada morta en un hotel a Colonia Nápoles, Ciutat de Mèxic. La policia va trobar a la model penjada pel coll a la cambra de bany d'una de les habitacions.
Les primeres investigacions llancen que va arribar a la capital mexicana el 23 d'abril, que un conegut la va ajudar a instal·lar-se a l'hotel i que va tenir una entrevista de treball. S'investiga si va morir a causa d'un suïcidi o algú la va assassinar.

## Referències

* ↑ «Punta del Este coronó a Miss Universo Uruguay 2006 Sociales Notas Actualidad Punta del Este La Barra José Ignacio Punta Ballena» (en castellà). Puntaweb.
* ↑ Prengel, Kate. «Fatimih Dávila: 5 Fast Facts You Need to Know» (en anglès). Heavy.
* ↑ Confirman que exmiss Universo fue asesinada en la habitación de un hotel
* ↑ «Uruguayan beauty queen found dead in Mexico hotel room» (en anglès). CNA. Arxivat de l'original el 2019-05-03. [Consulta: 14 març 2020].
* ↑ «Exmiss Uruguay, la mujer hallada muerta en un hotel de la Nápoles» (en castellà). La razón de México.
# Suíyuǎn

Suíyuǎn (綏遠) o Suiyuan o Suei-yuan fou una província històrica de la Xina. La capital fou Guisui (actualment Hohhot). L'abreviació fou 綏 (pinyin: suí). Comprenia aproximadament les actual prefectures de Hohhot, Baotou, Wuhai, Ordos, Baynnur, i part d'Ulaan Chab, totes a la Mongòlia Interior.
La província de Suiyuan fou creada per la República de la Xina després del 1912. Fou part de l'estat autònom de Mongòlia Interior o Mengjiang de 1937 a 1945 sota control japonès. Va romandre com a provincia fins al 1954 quan fou incorporada a la Regió Autònoma de Mongòlia Interior establerta per la República Popular de la Xina.
El seu nom deriva d'un districte de la capital establert per la dinastia Quing.
# Sussundenga

Sussundenga (fins 1975 Vila Nova de Vidigueira) és un municipi de Moçambic, situat a la província de Manica. En 2007 comptava amb una població de 19.122 habitants. Antic poblat anomenat Mavita, en 14 de maig de 1964 fou elevada a la categoria de vila amb el nom de Vila Nova de Vidigueira en honor d'un arquitecte portuguès. En 2014 fou elevat a municipi.

## Referències

* ↑ «Instituto Nacional de Estatística». Arxivat de l'original el 2007-12-19. [Consulta: 19 desembre 2007].
* ↑ QUINQUAGÉSIMO PRIMEIRO ANIVERSÁRIO DE SUSSUNDENGA: A memória de uma história, jornalnoticias.co.mz, 21 de maig de 2015
* ↑ MANICA - CONSELHO MUNICIPAL DE SUSSUNDENGA: Doze milhões para erguer edifício, 31 de desembre de 2014
# Sussuman

Sussuman (rus: Сусума́н) és una ciutat de l'óblast de Magadan, a Rússia, està situada sobre el riu Bereliokh, 650 quilòmetres al nord-oest de Magadan. Població: 5855 (cens de 2010); 7833 (cens de 2002); 16818 (cens de 1989).

## Geografia

La població és a la regió de Kolimà, prop del lloc on el riu Sussuman s'uneix al Bereliokh. S'hi arriba per la carretera R504 (M56) anomenada Autopista de Kolimà o també "Carretera dels Ossos", que connecta Iakutsk amb Magadan.

## Clima

Sussuman té un clima subàrtic extrem amb hiverns secs (classificació de Köppen Dwd/Dwc). Els hiverns són secs i extremadament freds, i els estius curts i molt suaus. És un dels llocs permanentment habitats més freds del món, amb una temperatura mitjana anual de −12,5 °C.
Dades climàtiques a Sussuman (1937-2012) :
| Mes | gen | febr | març | abr | maig | juny | jul | ag | set | oct | nov | des | anual |
| Màxima rècord °C (°F) | −5.2 (22.6) | −5.2 (22.6) | 0.2 (32.4) | 12.1 (53.8) | 26.1 (79) | 32.0 (89.6) | 35.0 (95) | 33.0 (91.4) | 24.4 (75.9) | 11.3 (52.3) | 2.1 (35.8) | −1.6 (29.1) | 35 (95) |
| Màxima mitjana °C (°F) | −33.7 (−28.7) | −28.2 (−18.8) | −17.6 (0.3) | −4.9 (23.2) | 8.0 (46.4) | 18.6 (65.5) | 21.2 (70.2) | 17.7 (63.9) | 8.7 (47.7) | −8 (18) | −25.2 (−13.4) | −33.6 (−28.5) | −6.4 (20.5) |
| Mitjana diària °C (°F) | −37.9 (−36.2) | −33.6 (−28.5) | −25.4 (−13.7) | −12.7 (9.1) | 1.9 (35.4) | 11.2 (52.2) | 13.9 (57) | 10.6 (51.1) | 2.8 (37) | −13.6 (7.5) | −29.7 (−21.5) | −37.5 (−35.5) | −12.5 (9.49) |
| Mínima mitjana °C (°F) | −42.1 (−43.8) | −39 (−38) | −33.1 (−27.6) | −20.5 (−4.9) | −4.3 (24.3) | 3.8 (38.8) | 6.5 (43.7) | 3.4 (38.1) | −3.2 (26.2) | −19.2 (−2.6) | −34.2 (−29.6) | −41.4 (−42.5) | −18.6 (−1.5) |
| Mínima rècord °C (°F) | −60.6 (−77.1) | −59.9 (−75.8) | −53.7 (−64.7) | −44 (−47) | −27.5 (−17.5) | −8.8 (16.2) | −4.1 (24.6) | −11.1 (12) | −24.3 (−11.7) | −44.7 (−48.5) | −53.8 (−64.8) | −58.5 (−73.3) | −60.6 (−77.1) |
| Precipitació mitjana mm (polzades) | 9.0 (0.354) | 7.2 (0.283) | 4.3 (0.169) | 5.8 (0.228) | 13.7 (0.539) | 44.6 (1.756) | 58.3 (2.295) | 58.5 (2.303) | 30.6 (1.205) | 16.5 (0.65) | 11.6 (0.457) | 10.7 (0.421) | 270.8 (10.66) |
| Mitjana de dies de precipitació (≥ 0.1 mm) | 13.9 | 11.8 | 8.1 | 6.1 | 7.4 | 12.7 | 13.7 | 13.2 | 10.2 | 11.6 | 13.5 | 13.1 | 135.3 |
| Mitjana mensual d'hores de sol | 20 | 89 | 213 | 283 | 273 | 291 | 274 | 223 | 152 | 132 | 53 | 10 | 2.013 |
| Font: climatebase.ru (1937-2012) ||||||||||||||

## Economia

L'economia de la població recau principalment la mineria d'or de la regió de Kolimà.

## Referències

* ↑ «climatebase.ru» (en russian). [Consulta: 15 febrer 2017].

## Enllaços externs

* Pàgina web oficial de Sussuman (rus)
* Documental Or - perdut a Sibèria (anglès)
# Streptostachys

Streptostachys és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* S. acuminata Zuloaga et Soderstr.
# Monteagudo

«Monteagudo» té aquests significats:
* Toponímia:
** Monteagudo (Navarra), municipi de Navarra a la comarca de Tudela dins la merindad de Tudela
** Monteagudo del Castillo, municipi d'Aragó a la província de Terol i enquadrat a la comarca de la Comunitat de Terol
** Monteagudo de las Salinas municipi de la província de Conca a la comunitat autònoma de Castella-La Manxa
** Monteagudo de las Vicarías, municipi de la província de Sòria a la comunitat autònoma de Castella i Lleó
* Biografies:
** Bernardo de Monteagudo bisbe de Saragossa entre els anys 1236 i 1239
** Alberto Jiménez Monteagudo (Valdeganga, 1974), futbolista i entrenador castellà
** Sergio Boris González-Monteagudo (1980, Avilés), futbolista
* Miscel·lània: Concòrdia de Monteagudo, acord signat el 1291 entre Jaume II d'Aragó i Sanç IV de Castella
# Neolamprologus toae

Neolamprologus toae és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

És un endemisme del llac Tanganyika (Àfrica oriental)

## Referències

* ↑ http://taxonomicon.taxonomy.nl/TaxonName.aspx?id=505937&tree=0.1
* 1 2 «Neolamprologus toae» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. (1998): Tanganyikan cichlids in their natural habitat. Cichlid Press.
* Maréchal, C. i M. Poll, 1991. Neolamprologus. p. 274-294. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Domingo García Heredia

Domingo García Heredia (1904 - ?) fou un futbolista peruà.
Va formar part de l'equip peruà a la Copa del Món de 1930. També participarà en el Campionat sud-americà de 1935. Fou jugador del club Alianza Lima.

## Referències

* ↑ 1930 FIFA World Cup Uruguay Arxivat 14-3-2008 a Wayback Machine.
* ↑ «FIFA profile». Arxivat de l'original el 2015-02-03. [Consulta: 4 maig 2018].
* ↑ Southamerican Championship 1935 a rsssf
# Bowerston

Bowerston és una vila dels Estats Units a l'estat d'Ohio. Segons el cens del 2000 tenia 414 habitants.

## Demografia

Segons el cens del 2000, Bowerston tenia 414 habitants, 145 habitatges, i 100 famílies. La densitat de població era de 313,4 habitants/km².
Dels 145 habitatges en un 35,2% hi vivien nens de menys de 18 anys, en un 53,1% hi vivien parelles casades, en un 12,4% dones solteres, i en un 31% no eren unitats familiars. En el 27,6% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,06.
Per edats la població es repartia de la següent manera: un 24,2% tenia menys de 18 anys, un 9,2% entre 18 i 24, un 23,9% entre 25 i 44, un 19,8% de 45 a 60 i un 22,9% 65 anys o més.
L'edat mediana era de 39 anys. Per cada 100 dones de 18 o més anys hi havia 80,5 homes.
La renda mediana per habitatge era de 35.000 $ i la renda mediana per família de 42.083 $. Els homes tenien una renda mediana de 28.036 $ mentre que les dones 16.932 $. La renda per capita de la població era de 15.267 $. Aproximadament l'1,9% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bowerston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Bowerston». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Woodville (Florida)

Woodville és una concentració de població designada pel cens dels Estats Units a l'estat de Florida. Segons el cens del 2000 tenia 3.006 habitants.

## Demografia

Segons el cens del 2000, Woodville tenia 3.006 habitants, 1.182 habitatges, i 855 famílies. La densitat de població era de 180,5 habitants/km².
Dels 1.182 habitatges en un 32% hi vivien nens de menys de 18 anys, en un 50,7% hi vivien parelles casades, en un 15,4% dones solteres, i en un 27,6% no eren unitats familiars. En el 21,7% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,92.
Per edats la població es repartia de la següent manera: un 25,1% tenia menys de 18 anys, un 8,8% entre 18 i 24, un 29,2% entre 25 i 44, un 26,3% de 45 a 60 i un 10,6% 65 anys o més.
L'edat mediana era de 37 anys. Per cada 100 dones de 18 o més anys hi havia 92 homes.
La renda mediana per habitatge era de 38.946 $ i la renda mediana per família de 42.026 $. Els homes tenien una renda mediana de 26.495 $ mentre que les dones 27.237 $. La renda per capita de la població era de 19.915 $. Entorn del 6,2% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Woodville». American Fact Finder. Oficina del Cens dels Estats Units, 12-01-2010.
# Mukhinita

La mukhinita és un mineral de la classe dels silicats, que pertany al grup de l'epidota. Rep el seu nom en honor d'Aleksei Stepanovich Mukhin (1910 - 1974), geòleg del Servei Geològic de Sibèria Occidental.

## Característiques

La mukhinita és un sorosilicat de fórmula química Ca₂(Al₂V$^{3+}$)[Si₂O₇] [SiO₄]O(OH). A més dels elements de la seva fórmula també pot contenir impureses de ferro, crom, magnesi i hidrogen. Cristal·litza en el sistema monoclínic en cristalls prismàtics, irregulars i prims de fins a 2,5 mm. La seva duresa a l'escala de Mohs és 8. El seu color varia de negre amb reflexos de color marró a marró vermellós i marró; en secció prima és de color marró vermellós a verd oliva. La seva ratlla és de color gris terrós.
Segons la classificació de Nickel-Strunz, la mukhinita pertany a «09.B - Estructures de sorosilicats amb grups barrejats de SiO₄ i Si₂O₇; cations en coordinació octaèdrica [6] i major coordinació» juntament amb els següents minerals: al·lanita-(Ce), al·lanita-(La), al·lanita-(Y), clinozoisita, dissakisita-(Ce), dol·laseïta-(Ce), epidota, epidota-(Pb), khristovita-(Ce), piemontita, piemontita-(Sr), manganiandrosita-(La), tawmawita, manganipiemontita-(Sr), ferrial·lanita-(Ce), clinozoisita-(Sr), manganiandrosita-(Ce), dissakisita-(La), vanadoandrosita-(Ce), uedaïta-(Ce), epidota-(Sr), al·lanita-(Nd), ferrial·lanita-(La), åskagenita-(Nd), zoisita, macfal·lita, sursassita, julgoldita-(Fe2+), okhotskita, pumpel·lyïta-(Fe$^{2+}$), pumpel·lyïta-(Fe$^{3+}$), pumpel·lyïta-(Mg), pumpel·lyïta-(Mn$^{2+}$), shuiskita, julgoldita-(Fe$^{3+}$), pumpel·lyïta-(Al), poppiïta, julgoldita-(Mg), ganomalita, rustumita, vesuvianita, wiluïta, manganovesuvianita, fluorvesuvianita, vyuntspakhkita-(Y), del·laïta, gatelita-(Ce) i västmanlandita-(Ce).

## Formació i jaciments

La mukhinita ha estat trobada en marbre associat amb un dipòsit de ferro i també en minerals d'última etapa en roques metamòrfiques que contenen granat.
Existeixen jaciments de mikhinita al dipòsit Tashelginskoye Fe-(Co), a l'óblast de Kémerovo i al mont Lovchorr, a la península de Kola, a l'óblast de Múrmansk (Rússia); a Rybníček (Bratislava, Eslovàquia); a Mererani, als monts Lelatema (Manyara, Tanzània) i a Lewsitown, al comtat de Fergus (Montana, Estats Units).
Sol trobar-se associada amb altres minerals com: goldmanita, moscovita, pirita, pirrotita, esfalerita, calcopirita, granat, diòpsid, titanita, quars, clinozoisita, galena i molibdenita.

## Referències

* 1 2 «Mukhinite» (en anglès). Mindat. [Consulta: 7 novembre 2015].
* 1 2 3 4 5 6 «mukhinita» (en anglès). Handbook of Mineralogy. Arxivat de l'original el 16 de juliol 2012. [Consulta: 9 gener 2017].
# Albion

* No s'ha de confondre amb Albió.
«Albion» té aquests significats:
* Geografia:
** Albion (Idaho), població dels Estats Units a l'estat d'Idaho.
** Albion (Illinois), població dels Estats Units a l'estat d'Illinois.
** Albion (Indiana), població dels Estats Units a l'estat d'Indiana.
** Albion (Iowa), població dels Estats Units a l'estat d'Iowa.
** Albion (Maine), població dels Estats Units a l'estat de Maine.
** Albion (Michigan), població dels Estats Units a l'estat de Michigan.
** Albion (Nebraska), població dels Estats Units a l'estat de Nebraska.
** Albion (Oklahoma), població dels Estats Units a l'estat d'Oklahoma.
** Albion (Washington), població dels Estats Units a l'estat de Washington.
* Esport:
** Brighton & Hove Albion Football Club, unió de dos equips realitzada l'any 1991.
** West Bromwich Albion Football Club, club de futbol anglès de la ciutat de West Bromwich a West Midlands.
Viccionari
# Alton (Iowa)

Alton és una població dels Estats Units a l'estat d'Iowa. Segons el cens del 2000 tenia 1.095 habitants.

## Demografia

Segons el cens del 2000, Alton tenia 1.095 habitants, 439 habitatges, i 297 famílies. La densitat de població era de 283,7 habitants per km².
Dels 439 habitatges en un 32,3% hi vivien nens de menys de 18 anys, en un 61,3% hi vivien parelles casades, en un 4,1% dones solteres, i en un 32,3% no eren unitats familiars. En el 30,1% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,14.
Per edats la població es repartia de la següent manera: un 27,4% tenia menys de 18 anys, un 10,5% entre 18 i 24, un 26,4% entre 25 i 44, un 19,8% de 45 a 60 i un 15,9% 65 anys o més.
L'edat mediana era de 38 anys. Per cada 100 dones de 18 o més anys hi havia 99,7 homes.
La renda mediana per habitatge era de 39.911 $ i la renda mediana per família de 47.143 $. Els homes tenien una renda mediana de 30.500 $ mentre que les dones 19.570 $. La renda per capita de la població era de 16.663 $. Entorn del 4% de les famílies i el 4,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Alton». American Fact Finder. Oficina del Cens dels Estats Units, 12-01-2010.
# Montirat (Tarn)

Montirat (en francès Montirat) és un municipi francès, situat al departament del Tarn i a la regió d'Occitània. Limita amb els municipis de Mirandol-Bourgnounac, Jocavièlh, Lo Segur, Trevièn, Monestièr, Sant Cristòfol, Sent Andriu de Najac i Vòrs e Bar.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 461 | 555 | 462 | 386 | 336 | 319 | 265 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Francis Bosc | |

## Referències

* ↑ «Toponímia occitana». Arxivat de l'original el 2012-01-19. [Consulta: 24 setembre 2010].

## Enllaços externs

* Blog personal de Montirat
* Web del Comitè de festes de Montirat
# Multidifusió IP

La multidifusió IP és un mètode per enviar datagrames de protocol d'Internet (IP) a un grup de receptors interessats en una única transmissió. És la forma de multidifusió específica d'IP i s'utilitza per transmetre contingut multimèdia i altres aplicacions de xarxa. Utilitza blocs d'adreces de multidifusió especialment reservats en IPv4 i IPv6.
Els protocols associats amb la multidifusió IP inclouen el protocol de gestió de grups d'Internet, la multidifusió independent del protocol i el registre de VLAN de multidifusió. Snooping IGMP s'utilitza per gestionar el trànsit multicast IP a xarxes de capa 2.
La multidifusió IP es descriu a {{RFC|1112}}. La multidifusió IP es va estandarditzar per primera vegada el 1986. S'han augmentat les seves especificacions RFC 4604 per incloure la gestió del grup i a RFC 5771 per incloure adreces d'àmbit administratiu.
A la xarxa local, el lliurament multicast està controlat per IGMP (a la xarxa IPv4) i MLD (a la xarxa IPv6); dins d'un domini d'encaminament s'utilitzen PIM o MOSPF; entre dominis d'encaminament, s'utilitza protocols d'encaminament multidifusió entre dominis, com ara MBGP.
Els següents són alguns dels protocols d'enrutament i lliurament habituals utilitzats per a la distribució multicast:
* Protocol de gestió de grups d'Internet (IGMP).
* Multicast independent del protocol (PIM).
* Protocol d'encaminament multidifusió vectorial a distància (DVMRP).
* Multicast Obre el camí més curt primer (MOSPF).
* Multicast BGP (MBGP).
* Protocol de descoberta de fonts multicast (MSDP).
* Multicast Listener Discovery (MLD).
* Protocol de registre de multidifusió GARP (GMRP).

## Referències

* ↑ «What is IP Multicasting? Concept of IP Multicast Address Explained». [Consulta: 5 desembre 2022].
* ↑ steve. «Understanding IP Multicasting» (en anglès). http://www.steves-internet-guide.com,+05-02-2018.+[Consulta: 5 desembre 2022].
* ↑ «IP Multicast: Tutorial With Examples» (en anglès). https://www.catchpoint.com.+[Consulta: 5 desembre 2022].
* ↑ «Multicast - Understand How IP Multicast Works» (en anglès). https://www.firewall.cx.+[Consulta: 5 desembre 2022].